Source: https://spletnicasopis.com/2017/12/03/volitve-goljufali-nogometasi-kosarkarji-rokometasi/
Timestamp: 2018-11-14 01:33:40+00:00

Document:
Volitve: Goljufali nogometaši, košarkarji, rokometaši… | To je dopolnilo strani spletnicasopis.si in spletnicasopis.eu
Peter Jancic / december 3, 2017
Po vrhovnem sodišču je zaradi goljufanja pri volitvah državnega svetnika, ki predstavlja kulturo in šport, po mizi ostro udarilo še ustavno sodišče. Vrhovno sodišče je ugotovilo, da na volitvah z napihovanjem števila elektorjev goljufajo nogometaši. Ustavno sodišče pa je očitek o goljufanju razširilo še na košarkarje in rokometaše. Eden od kandidatov, ki mu sodne odločitve povečujejo možnosti izvolitve, je televizijski komik Sašo Hribar. Hribar je kandidat kulture. Kandidat športnikov, za katerega je do pritožb kazalo, da bi lahko zmagal, je Stanislav Glažar.
Nacionalni šport: Malo pogoljufamo, v svojo korist, jasno!
Kandidat za pomembno družbeno politično funkcijo: Sašo Hribar Foto: wikipedia
Goljufijo z neupravičenim povečevanjem števila elektorjev je vrhovno sodišče najprej ugotovilo pri nogometaših. Nogometna zveza, njihova sodniška organizacija in trenerji so 400 oseb podvajali, da bi dobili več elektorskih glasov. V dogajanje pa je poseglo še ustavno sodišče po pritožbi Društva oblikovalcev, ki ga je zastopal Jurij Dobrila in konec prejšnjega tedna že ekspresno odločilo, da so goljufali tudi v košarkarski in rokometni zvezi in med rokometnimi sodniki. Ustavno sodišče je državni volilni komisiji naložilo, naj popravi tudi te odločbe o elektorjih.
DVK mora preveriti, ali je število izvoljenih predstavnikov posamezne poklicne organizacije določeno v skladu z zakonom, opozarja ustavno sodišče, ki je razveljavilo odločbe DVK o številu elektorjev košarkarske zveze, rokometne zveze in zveze sodnikov, ker ti niso predstavili, koliko članov, ki se poklicno ukvarjajo s športom, sploh imajo. Iz rokometne zveze so, opozarja ustavno sodišče, v odgovoru celo nasprotno menili, da ji tega niti ni treba storiti.
Sporen socialistični delegatski sistem
Težave za predsednika DVK Antona Gašperja Frantarja (levo) in direktorja službe DVK Dušana Vučka Foto: P.J.
„V ponedeljek se bomo posvetovali, kaj storiti,“ je direktor službe državne volilne komisije Dušan Vučko včeraj povedal o odločitvi ustavnega sodišča, ki je državni volilni komisiji naložila tudi, naj sama določi nov datum in način izvedbe volitev.
Skoraj nemogoče je, da bi, čeprav je ustavno sodišče pohitelo, lahko predstavnika kulture in športa še izvolili do prve seje državnega sveta, ki bo najbrž 12. decembra.
Določanje elektorjev v preteklosti ni bilo drugačno kot tokrat: sistem je v celoti precej socialističen, podoben delegatskemu sistemu iz časov samoupravljanja in z več vidikov sporen.
Najpomembnejša odločitev na prvi seji državnega sveta, kjer bo – kot kaže – tokrat odločalo le 39 svetnikov, bo izvolitev predsednika. Pred petimi leti je bil izvoljen predstavnik kulture Mitja Bervar. Predsednik je med 40 svetniki edini profesionalec, ki dobi plačilo kot premiera ali predsednika republike. Tokrat zaradi goljufanja pri določanju elektorjev in posega sodišč v izvedbo volitev predstavnik kulturnikov in športnikov ne bo imel možnosti niti kandidirati za to funkcijo.
Tradicija zlorab med svetniki
Podobno je le 39 svetnikov o izvolitvi Bervarja odločalo pred petimi leti, le da so takrat svetniki z leve kar sami preprečili sodelovanje Francu Kanglerju, z razlago, da jim ni všeč (moralno etični kriterij). Takšno že na prvi pogled čudaško ravnanje je kot očitno kršitev ustave (pravice voliti in biti voljen) in s tem zlorabo oblasti pozneje razveljavilo ustavno sodišče.
Za predstavnika kulture in športa se tokrat potegujejo štirje kandidati: Stanislav Glažar, Janoš Kern, Aleksander (Sašo) Hribar in Aleš Jelen.
Pred svetniškimi volitvami je bilo neuradno slišati, da je imel župan Hajdine Glažar, ki je bil za župana izvoljen kot kandidat široke koalicije SDS, SD in SLS, največ možnosti. Manjše število elektorjev za šport, za te kandidira Glažar, poveča možnosti ostalim kandidatom, ki so s področja kulture: tudi televizijskemu komiku Hribarju.
Na članek je bilo nekaj odzivov, da je ocena, da je šlo za goljufanje, preostra. To je ocenil, denimo, pravnik Saša Zagorc s temi besedami:
Pretežke besede. Goljufija predpostavlja naklep in namen. NZS je edina organizacija, ki je predložila DVK seznam članov, za katere meni, da opravljajo dejavnost, zato bi ji res težko očitali načrtno zavajanje. Podvajanja pa so orng šlamparija.
V tej zadevi sem se na DVK izločil.
— Sasa Zagorc (@SZagorc) December 3, 2017
Del sodbe ustavnega sodišča je, da poslej podobnih presoj ravnanj ne bo več že pred volitvami
Celotno odločbo ustavnega sodišča lahko preberete:
[pdf-embedder url=”https://peterjancic.files.wordpress.com/2017/12/up-1033-17.pdf”%5D
december 3, 2017 in Politika. Oznake: državni svet, elektorji, goljufanje, košarka, nogomet, Ustavno sodišče, volitve, vrhovno sodišče
← Brglez o financiranju OŠ A. Šuštarja: “Ne bi bilo ne prav in ne pošteno”
Uradno: Konstituiranje državnega sveta bo 12. decembra →
5 thoughts on “Volitve: Goljufali nogometaši, košarkarji, rokometaši…”
december 3, 2017 at 8:04 dop
Bednik od Hribarja ve o politiki toliko, kot mu naroci trdorokec madzaron. Udrihati po Jansi je preizkusen recept, ki onemogoca postenje, pravno drzavo, spostovanje in osvobojenost. Hribar, pravi priimek za “ USTAVITE desnico”!
december 3, 2017 at 8:23 dop
Ko slišim Hribar, neham brati.
Zanemarjen in zanikrn človek, ogabnega obnašanja pri komuniciranju pač ne sodi v politiko.
december 3, 2017 at 9:23 dop
Hribar ni komik, on je le komedijant. Komiki so inteligentni in duhoviti ljudje.
december 3, 2017 at 10:23 dop
Dejstvo je, da je sistem volitev državnih svetnikov preko elektorjev skrajno nepregleden in sam po sebi ponuja številne pojavne oblike nedostojnega političnega goljufanja ter neustavnega in nezakonitega pritiska ter poseganja političnih strank in najvplivnejših interesnih lobijev, ki to nepreglednost in ohlapnost vsakič bolj brezsramno zlorabljajo in si vse bolj podrejajo “drugi dom” slovenskega parlamenta.
Seveda stranke vladajoče strankokracije v DZ ob pojavih goljufanja na volitvah v DS ne bodo storile nič, saj jim DS kot “drugi zbor” slovenskega parlamenta, ki je resnično postal neverodostojno “slepo črevo” interesov volilnih baz brez ustreznih pristojnosti in brez potrebnega političnega ugleda, še kako ustreza pri brutalnem vsiljevanju enostranskih in pristranskih interesov strank vsakokratne vladajoče koalicije.
Za nujno spremembo statusa in politične vloge DS ter za nujno spremembo načina volitev vanj bi se morala zavzeti ustavno sodišče RS in državna volilna komisija, ki sta dolžna preprečiti vsako možnost nadaljnjega nepoštenega golufanja ter drugih oblik zlorabljanja popolnoma nepreglednega in nepravičnega volilnega sistema preko tajnega glasovanja elektorjev.
december 3, 2017 at 10:31 dop
Včasih smo imeli samo predsednika DVK. Zdaj je zraven še direktor!!! Za jokat! Že spet: za nič dela, dobra plača.
U, mater, bi vas človek nagonil.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče

 sodišče